stanford-oval/wikipedia huggingface dataset:
Einar Hareide

Einar Hareide (24. lokakuuta 1899 Ålesund – 7. huhtikuuta 1983) oli norjalainen poliitikko, joka toimi kristillisen kansanpuolueen johtajana vuosina 1955–1967. Hän oli Hareidin kunnanvaltuuston jäsenenä vuosina 1931–1937 ja istui suurkäräjillä vuosina 1945–1965. Hän oli Pyhän Olavin ritarikunnan komentaja vuodesta 1965.
Aiheesta muualla

Stortinget – Representant: Einar Hareide (norjaksi)
Electric Funeral

| ”Electric Funeral” Black Sabbath |
| --- | --- | --- |

Kappaleen tiedot
 Albumilta: Paranoid
 Julkaistu: 18. syyskuuta 1970
 Tuottaja(t): Rodger Bain
 Tyylilaji: heavy metal doom metal
 Kesto: 04.52
 Levy-yhtiö: Vertigo Records
Paranoidin muut kappaleet
| ”Iron Man” (4) | ”Electric Funreal” (5) | ”Hand of Doom” (6) |
Electric Funeral on B-puolen avauskappale Black Sabbathin levyllä Paranoid.
Kappale alkaa raskaalla, naukuvalla riffillä jossa käytetään paitsi kitarassa myös bassossa normaalia enemmän wahwah-pedaalia.
Sanoitus on Geezer Butlerin kolkkoa näkyä tulevaisuudesta. Kappale on aikakaudelleen eli jo lähestyvälle hippiajan lopulle (1970) tyypillinen näkemys ydintuhosta, jonka pelättiin - ei niin vahvasti kuin kymmenisen vuotta aiemmin - odottavan aivan nurkan takana: luottamus siihen, että korkeampi mahti estää tuhon viime hetkellä, paistaa viimeisestä säkeistöstä vahvana - aivan kuin ydinkauhu paistaa ensimmäisestä.
Aiheesta muualla

Black Sabbath - Electric Funeral - Live 1999 YouTubessa
Electric Help Elves

| Electric Help Elves Haltya |
| --- | --- | --- |

Studioalbumin tiedot
 Julkaistu: 27. helmikuuta 2004
 Tuottaja(t): Haltya
 Tyylilaji: psytrance, suomisaundi
 Kesto: 73.39
 Levy-yhtiö: Exogenic Records
Haltyan muut julkaisut
| Forest Flavour 2001 | Electric Help Elves 2004 |    |
Electric Help Elves on Haltyan toinen albumi, joka julkaistiin 2004. Levy sisältää aikaisemmin vinyyli-EP:llä julkaistut kappaleet "Hero" ja "Allways Ultra", ja remixin Hidria Spacefolkin kappaleesta "Kaikados".
Kappaleet

"Robots Are Good" – 5:05
"New Age Beachbums" – 5:44
"Hero" – 6:36
"Night Of The Carrots" – 5:34
"Living Day Lights" – 6:48
"Damn Straight" (Edit) – 6:56
"Allways Ultra" – 5:59
"Walk In The Woods" – 5:28
"Kaikados" (Haltya Kai Katos Remix) – 6:03
"Mean To Me" – 5:21
Electric Lady Studios

Studion sisäänkäynti Greenwich Villagessa.
Electric Lady Studios on New Yorkin Greenwich Villagessa, Yhdysvalloissa sijaitseva musiikkistudio. Sen rakennutti kitaristi Jimi Hendrix ostamansa entisen yökerhon tiloihin vuonna 1970. Suunnittelijoita olivat arkkitehti John Storyk ja ääniteknikko Eddie Kramer.
Studiossa ovat äänittäneet albumeitaan muun muassa Kiss, John Lennon, AC/DC, Led Zeppelin, The Rolling Stones, David Bowie ja Frank Zappa.
Aiheesta muualla

Electric Lady Studiosin verkkosivut (englanniksi)
Käännös suomeksi
Dynastia (albumi)

| Dynastia Portion Boys |
| --- | --- | --- |

Studioalbumin tiedot
 Julkaistu:  22. syyskuuta 2023 (digitaalinen)  13. lokakuuta 2023 (CD)  15. joulukuuta 2023 (LP) 
 Formaatti: CD LP digitaalinen
 Tuottaja(t): Mikael Forsby Mikko Tamminen Jaakko Salovaara Matias Keskiruokanen Jonas Olsson
 Tyylilaji: rap, pop
 Kesto: 36.56
 Levy-yhtiö: Portion Boys & Sony Music
Listasijoitukset
  Suomen virallinen albumilista: 4.    Fyysinen albumilista: 1.
Portion Boysin muut julkaisut
|   | Dynastia 2023 | Portion of Secret Melodies vol. 2 2023 |
Singlet albumilta Dynastia
 ”Kyläbaari” Julkaistu: 5. maalisuuta 2021  ”Vauhti kiihtyy” Julkaistu: 11. kesäkuuta 2021  ”Elämän ABC” Julkaistu: 18. maaliskuuta 2022  ”Nautin elämästä” Julkaistu: 22. kesäkuuta 2022  ”Samaa taivasta katsotaan” Julkaistu: 22. tammikuuta 2023  ”Seksi Seinäjoella” Julkaistu: 2. kesäkuuta 2023  ”Tilipäivä” Julkaistu: 1. syyskuuta 2023
Dynastia on suomalaisen pop-rap-yhtye Portion Boysin 22. syyskuuta 2023 julkaistu ensimmäinen studioalbumi. Albumi saavutti 60 miljoonalla striimauksella ennakkoon triplaplatinaa. Albumi ilmestyi vinyyliversiona 15. joulukuuta 2023.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Dynastia | Antti Hakala, Mikael Forsby, Mikko Tamminen, Pasi Siitonen, Raimo Paavola, Tiina Forsby | 3.30 |  |  |  |  |  |  |
| 2. | Kyläbaari | Jaakko Salovaara, Janne Rintala, M. Forsby, Paavola | 3.49 |  |  |  |  |  |  |
| 3. | 5/5 | M. Forsby, Tamminen, Paavola, T. Forsby | 3.05 |  |  |  |  |  |  |
| 4. | Elämän ABC | Joni Rahkola, M. Forsby, Tamminen, Neea Jokinen, Paavola, Sami Tamminen | 3.42 |  |  |  |  |  |  |
| 5. | Poco Loco | Aapo Vuori, M. Forsby, Paavola, T. Forsby | 3.02 |  |  |  |  |  |  |
| 6. | Vauhti kiihtyy (feat. Matti ja Teppo) | Matti Ruohonen, M. Forsby, Paavola, VeePee Lehto | 3.32 |  |  |  |  |  |  |
| 7. | Tilipäivä | Jonas Olsson, M. Forsby, Paavola, Tiina Forsby | 2.59 |  |  |  |  |  |  |
| 8. | Nautin elämästä (Portion Boys & Teflon Brothers) | Heikki Kuula, J. Keezy, Jani Tuohimaa, M. Forsby, Mikko Kuoppala, Pertti Mäenpää, Paavola, Viktor Drobych | 3.31 |  |  |  |  |  |  |
| 9. | Yhet puheet | Olsson, M. Forsby, Tamminen, Paavola, T. Forsby | 3.19 |  |  |  |  |  |  |
| 10. | Seksi Seinäjoella | M. Forsby, Paavola | 3.19 |  |  |  |  |  |  |
| 11. | Samaa taivasta katsotaan | M. Forsby, M. Tamminen, Paavola | 3.04 |  |  |  |  |  |  |
Arvostelut

Helsingin Sanomat:
Elása

Elásan saari (oikealla) ja Síderoksen niemi.
| --- | --- |
Sijainti:  35°16′23″N, 26°20′23″E, Siteía Lasíthi, Kreeta Kreikka
Saariryhmä:  Kreetan saaret
Korkein kohta:  79  m 
Pinta-ala:  1,746 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Elása (kreik. Ελάσα; myös Elássa, Ελάσσα) on pieni Kreikan saari, joka kuuluu Kreetan saariin. Se sijaitsee Egeanmereen kuuluvassa Kreetanmeressä Kreetan koilliskärjen Síderoksen niemen edustalla. Saaren pinta-ala on 1,746 neliökilometriä ja se on asumaton (vuonna 2011). Hallinnollisesti Elása kuuluu Siteían kuntaan, Lasíthin alueyksikköön ja Kreetan alueeseen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: el:Ελάσα Λασιθίου
Kreetan saaret
| --- | --- |
Pääsaari:  Kreeta
Alisaariryhmät:   Dionysadit Dragonáda  Gianysáda  Paximáda 
Muut pienemmät saaret:   Ágioi Pántes  Ágioi Theódoroi  Ágria Gramvoúsa  Chrysí  Día  Elafonísi  Elása  Gávdos  Gavdopoúla  Gkrántes  Ímeri Gramvoúsa  Kolokythiá  Koufonísi  Kyriamádi  Lazaréta  Makronísi  Mikronísi (Iraklion)  Mikronísi (Lasíthi)  Móchlos  Palaiósouda  Paximádia  Pontikonísi  Pseíra  Síderos  Soúda  Spinalónga  muita saaria
ETC

ETC voi tarkoittaa seuraavia asioita:
ETC, ruotsalainen vasemmistolainen aikakauslehti
Entertainment Technology Center
Pörssinoteerattu raaka-aine (ETC, exchange traded commodity)
Ericsson Texture Compression, tietokonegrafiikassa käytetty pakkausmenetelmä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ETC”, voi hakea sivunnimihaulla, laajalla sivunnimihaulla tai tekstihaulla.
Einar Holmberg

Einar Holmberg
Einar Anders Holmberg (7. huhtikuuta 1878 Turku – 12. joulukuuta 1959 Turku) oli suomenruotsalainen toimittaja, kirjailija, kirjastonhoitaja ja ruotsalaisen kansanpuolueen kansanedustaja. Hän käytti nimimerkkiä von Klancken.
Holmbergin vanhemmat olivat merikapteeni Matthias Maurits Holmberg ja Anna Fredrika Söderholm. Hän pääsi ylioppilaaksi 1898 ja valmistui filosofian kandidaatiksi 1903.
Holmberg toimi Ahvenanmaan kansanopiston opettajana 1903–1905 ja Porvoon ruotsalaisen kansanopiston johtajana 1905–1912. Hän oli lisäksi Porvoossa ilmestyneen Borgåbladet-lehden toimittajana 1907–1909 ja Porvoon kaupungin kansakoulujen tarkastajana 1909–1911. 1910-luvulla Holmberg oli Turun kaupungin kirjastonhoitajana 1912–1918 ja Turun ruotsalaisen työväenopiston johtajana 1916–1918. Holmberg otti Turun kaupunginkirjastossa käyttöön amerikkalaistyyppisen järjestelmän johon kuuluivat avohyllyt, pidemmät aukiolojat, maksuttomat kotilainat ja oma osasto lapsille.
Tämän jälkeen Holmberg toimi Åbo Underrättelser-lehdessä toimitussihteerinä 1918–1919, päätoimittajana 1919–1933 ja ensimmäisenä toimittajana 1933–1948.
Holmberg oli kansanedustajana 1939–1945 edustaen Turun läänin eteläistä vaalipiiriä. Hän oli myös Porvoon ja Turun kaupunginvaltuustojen jäsenenä sekä Suomen ruotsalaisen nuorisoliiton puheenjohtajana. Holmberg kuului myös Åbo Akademin valtuuskuntaan ja hallitukseen sekä Suomen sanomalehtimiesten liiton hallitukseen.
Einar Holmberg oli naimisissa vuodesta 1902 Alfhild Matilda Nikanderin kanssa.
Teoksia

Nya mål och nya medel : några tankar om biblioteket och dess betydelse vid upplysningsarbetet.   Svenska Folkskolans Vänner, Borgå 1911
Utländsk vara : en liten komedi i en akt. Ungdomsföreningarnas teaterbibliotek 17.   Söderström, Helsingfors 1922
Matti Ingman, en akademidonator i Londons City.   Åbo 1924
När Östergårds Kalle kom till klarhet : komedi i tre akter.    Finlands svenska marthaförbund, Åbo 1936
Levande dikt : föredrag vid Runebergsfesten i Jakobstad den 5 febr. 1938.    Jakobstads historisk-etnografiska museum 1938
Det är inte lätt att vara ung just nu : ungdom i kristid.  Vecko-spegeln, Vasa 1944 (suomennettu nimellä Nuoriso ja elämä, Kuvastin, Vaasa 1945)
Sisaren och idealskaparen : tal på Runebergsdagen 1945.   Helsingfors 1945
Friherrinnan Saimi Karlsson och andra "sanna berättelser ur livet".   Förlaget Bro, Åbo 1946 (nimimerkillä von Klancken)
Pellinge handelslag m.b.t. 1921-1945, författare Einar Holmberg och Carl Kuhlberg.   Helsingfors 1946
Ett sekel i barmhärtighetens tjänst : fruntimmersföreningen i Åbo 1849-1949 : historik, ägnad gångna generationers gärning.   Åbo 1949
När livet log : barndoms- och ungdomsminnen från det Åbo som var.   Söderström, Helsingfors 1954
Vrethalla husmodersskola : Åbolands lantmannaskola : 50 år : historisk översikt.   Ekenäs 1956
Donkey Kong 64

| Donkey Kong 64 |
| --- | --- |

Kehittäjä:  Rareware
Julkaisija:  Nintendo
Jakelija:  Nintendo eShop
Tuottaja:  Shigeru Miyamoto
Säveltäjä:  Grant Kirkhope
Pelisarja:  Donkey Kong
Julkaistu:  NA 24. marraskuuta, 1999EU 6. joulukuuta, 1999JP 10. joulukuuta, 1999
Lajityyppi:  Tasohyppely, toimintaseikkailu
Pelimuoto:  yksinpeli, moninpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 3  USK 0 
Alusta:  Nintendo 64
Jakelumuoto:  N64-pelimoduuli
Lisää peliartikkeleitaVideopelien teemasivulla
Infobox OK  : 
Donkey Kong 64 on Rarewaren kehittämä Nintendo 64:lle vuonna 1999 julkaisema 3D-tasoloikkapeli. Kyseessä oli myös yksi Raren peleistä (Perfect Darkin ohella), joka vaati N64 Expansion Pak -muistilaajennuspaketin toimiakseen. Koska kyseinen muistipaketti ei ollut käynyt hyvin kaupaksi, se sisällytettiin itse pelin pakettiin. Peli on viimeinen Rarewaren kehittämä Donkey Kong -peli.
Tarina

Pelin juoni noudattaa DKC-sarjan perinteitä. Kun Kuningas K. Rool yrittää ja epäonnistuu tuhoamaan Donkey Kongin kotisaaren, hän sieppaa jälleen DK:n kultaiset banaanit sekä tämän ystävät tarkoituksenaan pelata aikaa kunnes hänen oman mekaanisen saarensa joukkotuhoase saadaan toimintakuntoon. Sitä mukaa kun pelaaja pelastaa DK:n tovereita, hän pääsee pelaamaan näillä ja hyödyntämään heidän erikoiskykyjään.
Ominaisuudet

Koska Donkey Kong Country -sarja oli elvyttänyt Super Nintendo Entertainment Systemin myyntiä 1990-luvun puolivälissä ja saavuttanut suurta suosiota Nintendon fanikunnassa peliä ehdittiin odotella kauan julkaistavaksi. Jo pelin mainoskampanja oli hieman kiistanalainen, sillä sitä markkinoitiin sloganilla "Parempi kuin Zelda" (viitaten aiempana vuonna julkaistuun Ocarina of Time -peliin). Vaikka peli toi mukanaan lukuisia uudistuksia, valmis peli sai hyvin ristiriitaisen vastaanoton. Vaikka jotkin tahot ylistivät sitä jo hieman rutiininomaisesti, muut suutahtivat mm. Tiny Kong -hahmosta, joka tässä pelissä näytti korvaavan aiemmissa peleissä suurta suosiota niittäneen Dixie Kongin. Myös pelin soundtrackiä on haukuttu aiempia huonommaksi, koska sen säveltäjät eivät olleet samoja kuin aiemmissa Super Nintendo Entertainment System -julkaisuissa.
Itse peli esitteli lukuisia muutoksia itse pelattavuuteen (odotetustikin, sillä kyseessä oli sarjan ensimmäinen 3D-peli). Peliin tuotiin mukaan aseita, kuten kookospähkinäpyssyjä, ananassinkoja ja vastaavia. Myös aiemman Banjo-Kazooien tapaan peli sisältää äärimmäisen laajoja kenttiä, joissa liikkumista helpottavat warppi-alustat. Peli keskittyy nyt enemmän esineiden keräilyyn ja lukeutuukin siksi ns. scavenger hunt -genreen.
Hahmot

Kyseessä on ensimmäinen peli sitten ensimmäisen Donkey Kong Countryn ja Donkey Kong Landin jossa DK on itse pääroolissa. Myös Diddy tekee paluun. Muut pelattavat hahmot ovat täysin uusia:
Tiny Kong on Dixien pikkusisko joka käyttää samanlaisia hiushyökkäyksiä. Hän pystyy myös kutistumaan pieneksi ja näin kulkemaan pienistä raoista.
Lanky Kong on klovnimainen oranki, jolla on lukuisia erikoisia kykyjä. Hän pystyy muun muassa juoksemaan nopeasti pitkillä käsillään, joilla hän voi myös osua vihollisiin kauempaa venyttämällä niitä. Hän pystyy paisumaan ilmapallon tavoin ja liitämään korkeisiin paikkoihin. Hänen koko olemuksensa on hyvin piirroshahmomainen.
Chunky Kong on DKC3:ssa ja DKL3:ssa nähtyn Kiddy Kongin suurikokoinen, mutta pelokas ja kömpelö isoveli.
Muita pelin hahmoja ovat:
Cranky Kong, Donkey Kongin isä, joka antaa tässä pelissä hahmoille erilaisia juomia joilla he oppivat erikoiskykyjä. Kerättyään 15 banaanimitalia pelaaja pääsee pelaamaan Jet-Paciä Crankyn tietokoneella, joka on ainoa tapa ansaita Rareware-kolikko, jota vaaditaan pelin läpipelaamiseksi.
Funky Kong myy tässä pelissä aseita ja asetarvikkeita.
Candy Kong, DK:n tyttöystävä, palaa tässä pelissä ja antaa hahmoille soitinaseita sekä lisämeloneja hahmojen elämämittariin.
Wrinkly Kong, Crankyn vaimo, on kuollut sitten DKC3:n. Tässä pelissä hän palaa kummituksena, joka antaa pelineuvoja jokaisen pelimaailman "aulassa".
Snide-näätä auttoi K. Roolia rakentamaan joukkotuhoaseen, mutta auttaa nyt DK:ta tuhoamaan sen, koska K. Rool antoi hänelle potkut.
Troff ja Skoff ovat jättikokoiset sika ja virtahepo, jotka toimivat vartijoina pelin pomotaisteluihin. Pelaajan on ruokittava heitä tietyllä määrällä banaaneita päästäkseen pomotaisteluun.
Tasot

Jungle Japes, viidakko
Angry Aztec, autiomaa
Frantic Factory, lelutehdas
Gloomy Galleon, laguuni
Fungi Forest, taikametsä
Crystal Caves, jäinen kanjoni
Creepy Castle, kummituslinna
Hideout Helm, Kuningas K. Roolin päämaja
Aiheesta muualla

Donkey Kong 64 MobyGamesissa (englanniksi)
-pelisarja
| --- | --- |
Kolikkopelit: Donkey Kong | Donkey Kong JR. | Donkey Kong 3 | Donkey Kong Jungle Fever
Kotikonsolipelit: DK Country | DK Country 2 | DK Country 3 | Donkey Kong 64 | DK Country Returns | DK Country: Tropical Freeze
Käsikonsolipelit: Donkey Kong Land | Donkey Kong Land 2 | Donkey Kong Land III | Donkey Kong
Pulmapelit: Mario vs. Donkey Kong | Mario vs. Donkey Kong 2: March of the Minis
Rytmipelit: Donkey Konga | Donkey Kong Jungle Beat | Donkey Konga 2 | Donkey Konga 3
Ajopelit: Diddy Kong Racing | Diddy Kong Racing DS | Donkey Kong Racing | Donkey Kong Jet Race
Oppimispelit: DK Jr. Math
Muut: DK: King of Swing | DK Jungle Climber
Dmitri Utšaikin

| Dmitri Utšaikin> Henkilötiedot |
| --- | --- |
Syntynyt: 10. kesäkuuta 1980 Habarovsk, Venäjän SFNT, Neuvostoliitto
Kuollut: 31. maaliskuuta 2013 (32 vuotta)
Kansalaisuus:   Venäjä
Jääkiekkoilija
Pelipaikka:  vasen laitahyökkääjä
Maila:  vasen
Pituus:  181 cm
Paino:  81 kg
Pelaajaura
Pääsarjaura:  2000–2013
Seurat:  Amur Habarovsk (RSL/RUS-2/KHL) Jugra Hanty-Mansijsk (RUS-2) Gazovik Tjumen (RUS-2) Jermak Angarsk (RUS-2/VHL) Irtyš Pavlodar (Kazakstan)
Dmitri Utšaikin (ven. Дмитрий Учайкин; 10. kesäkuuta 1980 Habarovsk, Venäjän SFNT, Neuvostoliitto – 31. maaliskuuta 2013) oli venäläinen jääkiekkoilija, pelipaikaltaan vasen laitahyökkääjä. Hän oli Amur Habarovskin kasvatti ja pelasi joukkueessa kaksi ottelua KHL:ssä sekä sitä edeltäneessä Venäjän superliigassa 140 runkosarja- ja kolme playoff-ottelua tehopistein 19+11=30 sekä keräten yhteensä 60 jäähyminuuttia. Kolme viimeisintä kauttaan Utšaikin vietti Kazakstanissa.
Ura

Utšaikin pelasi ensimmäiset miesten pelinsä Amur Habarovskin kakkosjoukkueessa, Venäjän kolmanneksi korkeimmalla sarjatasolla Pervaja Ligassa kaudella 1998–1999. Kaudella 2000–2001 hän debytoi sen Superliigajoukkueessa, jossa Utšaikin pelasi 15 runkosarjaottelua tehden kaksi maalia. Seuraavalla kaudella 2001–2002 hän pelasi Superliigassa 31 runkosarjaottelua tehopistein 7+6=13. Kaudeksi 2004–2005 Amur putosi sarjatasoa alemmas Vysšaja Ligaan, jossa joukkue pelasi kaksi kautta.
Kaudeksi 2008–2009 Superliigan tilalle perustettiin KHL, jossa Utšaikin pelasi vain kaksi ottelua, kunnes siirtyi ensin sarjatasoa alemmas Jugra Hanty-Mansijskin ja sittemmin Gazovik Tjumenin riveihin. Kaudella 2009–2010 hän jatkoi samassa sarjassa Jermak Angarskin joukkueessa ja kesken kauden 2010–2011 Utšaikin siirtyi Jermakin VHL-joukkueesta Kazakstanin mestaruussarjassa pelaavaan Irtyš Pavlodariin.
Kuolema

Kolmannella kaudellaan 2012–2013 Pavlodarissa, toisessa välieräottelussa Aristan Temirtaun Donatas Kumeliauskas taklasi Utšaikinia voimakkaasti. Hän sai iskun päähänsä, mutta pelasi silti vielä muutaman vaihdon pelissä. Utšaikin oli kuitenkin alkanut voimaan ottelussa huonosti ja hän palasi kotiinsa. Seuraavana yönä Utšaikin meni huonoon kuntoon, vaipui koomaan ja hän kuoli matkalla sairaalaan. Utšaikinin kuolinsyyksi todettiin aivoverenvuoto. Hän oli kuolleessan vain 32-vuotias.
Utšaikinilla oli kuollessaan raskaana oleva vaimo ja pieni tytär.
Emerson Parkin rautatieasema

| Emerson Park |
| --- | --- |

Perustiedot
Lyhenne:  EMP
Aiemmat nimet:  Emerson Park Halt (1909–?)
Rataosa:  Romford to Upminster Line
Sijainti:  51°34′07.3″N, 0°13′13.4″E
Osoite:  Butts Green Road, Hornchurh, Suur-Lontoo, RM11 2JP
Kunta:  Havering, Lontoo
Valtio:  Yhdistynyt kuningaskunta
Avattu:  1. lokakuuta 1909
Liikenne
Käyttäjiä (v.):  307 588 (2017–2018)
Liikennöitsijä(t):  London Overground
Vaihtoyhteydet:  linja-autot 165, 256, 370 ja 646
Asemarakennus
Tyyppi:  pinta-asema
Lipunmyynti:  automaatti
Ratapiha
Raiteisto:  1 laituriraide
Aiheesta muualla
 Wikimedia Commons 
Emerson Parkin rautatieasema on London Overgroundin asema Haveringin kaupunkipiirissä Lontoossa. Se sijaitsee Romford to Upminster Linen varrella, Oyster-vyöhykkeellä 6.
Asema avattiin Emerson Park Halt -nimisenä 1. lokakuuta 1909. Se tunnettiin joissain yhteyksissä myös pidemmällä nimellä Emerson Park and Great Nelmes Halt. Ei ole tiedossa, milloin aseman nimi muuttui nykyiseen muotoonsa. Asemaa käytti 307 588 matkustajaa kaudella 2017–2018.
Emerson Park vuonna 1991
Emerson Park Halt -kyltti asemalla vuonna 2014 ennen sen siirtymistä London Overgroundin haltuun.
Eetioneia

| Eetioneia> Ἠετιώνεια |
| --- | --- |
 Eetioneian linnoitteiden ja portin raunioita.
Sijainti
 Eetioneia
Koordinaatit:  37°56′47″N, 23°38′03″E
Valtio:  Kreikka
Paikkakunta:  Pireus, Attika
Historia
Tyyppi:  linnoitettu niemi
Ajanjakso:  400-luku eaa. – 200-luku jaa.
Kulttuuri:  antiikki
Alue:  Attika
Kaupunki:  Ateena
Aiheesta muualla
  Eetioneia Commonsissa 
Infobox OKNimi-testi OK: 
Eetioneia (m.kreik. Ἠετιώνεια, Ēetiōneia) oli antiikin aikana Pireuksen satamalahden Kantharoksen länsipuolisen kapean niemen nimitys. Se oli saanut nimensä heeros Eetionista.
Eetioneian portin tornin rauniot.
Eetioneia sijaitsi Pireuksen kaupunginmuurien sisäpuolella. Alueella oli muun muassa Afrodite Euploialle omistettu pyhäkkö, jonka perusti Themistokles ja jonka Konon myöhemmin kunnosti. Muurissa Eetioneian pohjoislaidalla lähellä pyhäkköä oli portti, joka tunnettiin nimellä Afroditen portti tai Eetioneian portti. Siitä on säilynyt suhteellisen laajoja osia. Vuonna 411 eaa. Ateenaa hallinneet oligarkit aloittivat linnoituksen rakentamisen Eetioneiaan, mutta rakennustyö jäi kesken.
Aiheesta muualla

Kuvia tai muita tiedostoja aiheesta Eetioneia Wikimedia Commonsissa
Elegia (täsmennyssivu)

Elegia voi tarkoittaa ainakin seuraavia:
elegia, antiikkinen runoelma
Elegia, restiokasveihin kuuluva kasvisuku
Elegia, Eino Leinon runo
Elegia, Timo Rautiainen & Trio Niskalaukauksen kappale
Elegia, Johanna Kurkelan kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Elegia”, voi hakea sivunnimihaulla, laajalla sivunnimihaulla tai tekstihaulla.
Donkey Kong (videopeli)

| Donkey Kong |
| --- | --- |

Kehittäjä:  Nintendo Research & Development 1 Ikegami Tsushinki
Julkaisija:  Nintendo
Ohjaaja:  Shigeru Miyamoto
Tuottaja:  Gunpei Yokoi
Suunnittelija:  Shigeru Miyamoto Gunpei Yokoi
Säveltäjä:  Yukio Kaneoka
Pelisarja:  Donkey Kong Mario
Julkaistu:   9. heinäkuuta 1981 Kolikkopeli JP 9. heinäkuuta 1981 NA 31. heinäkuuta 1981 EU 1981 Game & Watch JP 3. kesäkuuta 1982 Atari 2600 NA heinäkuu 1982 Intellivision NA elokuu 1982 ColecoVision NA elokuu 1982 Coleco Mini-arcade NA elokuu 1982 Atarin 8-bittiset NA 1. kesäkuuta 1983 Famicom/NES JP 15. heinäkuuta 1983 NA 1. kesäkuuta 1986 EU 15. lokakuuta 1986 TI-99/4a NA 1983 IBM PC Booter NA 1983 Commodore 64 NA 1983 (Atarisoft) EU 1986 (Ocean) VIC-20 NA 1983 MSX EU 1986 ZX Spectrum EU 1986 Amstrad CPC EU 1986 Famicom Disk System JP 8. huhtikuuta 1988 Atari 7800 NA 1988 Game Boy Advance e-Reader NA 11. marraskuuta 2002 Fyysinen JP 14. helmikuuta 2004 NA 7. kesäkuuta 2004 EU 10. heinäkuuta 2004  Nintendo Classic Mini JP AUS 10. marraskuuta 2016 NA EU 11. marraskuuta 2016 
Lajityyppi:  tasohyppely
Pelimuoto:  yksinpeli, kaksinpeli
Ikäluokitus:  PEGI: 3 ESRB: E  Virheellinen ESRB-arvo
Alusta:  kolikkopeli, Amstrad CPC, Apple II, Atarin 8-bittiset, Atari 2600, Atari 7800, ColecoVision, Commodore 64, Intellivision, MSX, NES, PC booter, TI-99/4A, VIC-20, ZX Spectrum, Game Boy Advance
Jakelumuoto:  pelimoduuli, levyke
Lisää peliartikkeleitaVideopelien teemasivulla
Infobox OK     : 
Donkey Kong (jap. ドンキーコング, Donkī Kongu) on klassinen Nintendon kolikkopeli, joka julkaistiin vuonna 1981. Pelissä viiksekäs sankari yrittää pelastaa tyttöystävänsä tähän rakastuneen gorillan kynsistä. Donkey Kongin loi Nintendon ”peliguru”, silloinen konseptitaiteilija, Shigeru Miyamoto. Miyamoto päätyi tekemään Donkey Kongia kun Nintendo yritti tehdä itselleen mainetta Yhdysvaltojen pelihalleissa. Miyamoto kehitti pelin yksinkertaisen juonen vierailtuaan lukuisissa pelihalleissa ja tultuaan johtopäätökseen, että pelit olivat kuin elokuvia.
Donkey Kong muistetaan eritoten siitä, että se esitteli kaksi Nintendon tunnetuinta pelihahmoa ensimmäistä kertaa (Mario ja Donkey Kong). Suosionsa kunniaksi peli on julkaistu myöhemmin myös Nintendon 8-bittiselle Nintendo Entertainment System -pelikonsolille.
Vuonna 1984 oikeusjutussa Universal Studios väitti Donkey Kong -pelin rikkovan King Kongin tekijänoikeuksia. Nintendo voitti oikeudenkäynnin todistamalla, että Universal itse oli argumentoinut aikaisemmassa oikeudenkäynnissä jättiläisapinan olevan tekijänoikeudeton.
Pelin nimi

Pelin nimi on vain yksi syy, miksi Donkey Kongin uskottiin epäonnistuvan Yhdysvaltojen markkinoilla. Alun perin nimen luultiin olevan painovirhe ja että pelin nimeksi oli tarkoitettu ”Monkey Kong”. Shigeru Miyamoto on jälkikäteen kertonut, että nimen alkuperä on hänen huonossa englannin kielen taidossaan, sillä hän kuvitteli sanan donkey (suomeksi aasi) tarkoittavan yleisesti typeryyttä ja siten kuvaavan hyvin pelin keskushahmon luonnetta.